סון גוהאן

סון גוהאן (ביפנית: 孫悟飯) הוא דמות בדיונית בסדרת המאנגה והאנימה היפנית "דרגון בול", שנוצרה על ידי אקירה טוריאמה. גוהאן הוא בנו של גיבור הסדרה סון גוקו ואשתו צ'י-צ'י. דמותו מופיעה החל מ"דרגון בול Z" וממשיכה להופיע בסדרות ההמשך "דרגון בול GT" ו"דרגון בול סופר".

גוהאן מתאפיין בשילוב ייחודי של עוצמה רבה יחד עם אופי שקט ואקדמי. הוא היה הראשון להגיע לצורת "סופר סאיין 2" והראה פוטנציאל עצום לאורך הסדרה, במיוחד כאשר נתון תחת לחץ רגשי. על אף כוחו, בחר לאורך השנים להתמקד בקריירה אקדמית, מה שמבדיל אותו מדמויות אחרות בסדרה.

 ביוגרפיה בדיונית 

 דרגון בול Z 

 ילדות וקרב הסאיינים 

סיפורו של גוהאן מתחיל בילדותו כאשר דודו ראדיץ חוטף אותו בניסיון ללחוץ על אביו. במהלך האירועים משתחרר לראשונה כוחו הרדום. לאחר מותו של גוקו, מאמן פיקולו את גוהאן, ובמהלך האימונים נרקם קשר עמוק בין השניים.

 כוכב נאמק ופריזה 

לאחר הקרב מול וג'יטה, נוסע גוהאן עם קרירין ובולמה לנאמק, בניסיון להחיות את חבריהם שנפלו. הם נתקלים בפריזה, יריב עוצמתי המחפש חיי נצח. לאחר קרבות עזים, מגיע גוקו, הופך לראשונה לסופר סאיין ומביס את פריזה. גוהאן וחבריו חוזרים לכדור הארץ.

 סל והאנדרואידים 

כאשר מופיעים אנדרואידים מאיימים בעתיד, גוהאן מתאמן עם גוקו ופיקולו. בחדר הזמן ההיפרבולי הוא משיג את צורת הסופר סאיין 2. בקרב מול סל, הוא משתלט על כוחותיו, מביס את סל, ותופס את מקומו של אביו כמגן כדור הארץ לאחר שגוקו מקריב את עצמו.

 מאג'ין בו 

שנים לאחר מכן, גוהאן חי חיי שגרה כתלמיד תיכון. הוא נאבק בפשע תחת זהותו כ"הסאייאמן הגדול". בהמשך הוא מתאמן עם קאיושין הזקן שמעורר את מלוא פוטנציאל כוחו. הוא הופך לגוהאן האולטימטיבי ונלחם במאג'ין בו, אך נבלע לבסוף על ידי סופר בו. גוקו וג'יטה מצילים אותו, וגוקו מביס את קיד בו.

 דרגון בול סופר 

 בירוס, פריזה וטורנירי היקומים 

לאחר השמדת קיד בו, גוהאן נשוי לווידל ומגדל את בתם פאן. כשבירוס, אל ההרס, מגיע לכדור הארץ, גוהאן ולוחמי ה-Z מובסים בקלות. לאחר שפריזה חוזר מהמתים, גוהאן לוחם אך מובס במהרה עקב חוסר באימונים, ומבקש מפיקולו לאמן אותו מחדש.

בטורניר בין יקום 6 ל-7, גוהאן אינו משתתף עקב התחייבויות. לאחר מכן, כשזאמאסו וגוקו בלאק מאיימים על העתיד, גוהאן חוזר להתאמן. בטורניר העוצמה, הוא נבחר למנהיג קבוצת לוחמי יקום 7, נלחם במספר קרבות מכריעים ומפגין עוצמה רבה, עד להדחתו לצד דיספו בהקרבה אסטרטגית.

 מורו 

בעת פלישת מורו, אסיר גלקטי רב עוצמה, גוהאן הוא בין הלוחמים המובילים בהגנה על כדור הארץ. יחד עם פיקולו והאנדרואידים, הוא נאבק בצבאו של מורו ואף מתמודד מול 7-3, מחקה יכולות. למרות תבוסה זמנית, הוא חוזר לקרב ומוביל מתקפה משולבת נגד מורו. לקראת סיום הסאגה, הוא תורם את אנרגייתו לגוקו, שמביס את מורו.

 מדבבים 
את קולו של גוהאן מדבבת מאסאקו נוזאווה בגרסה היפנית.

את קולו של גוהאן הילד בגרסה האנגלית מדבבת סטפני נדולני בדרגון בול Z וקולין קלינקנברד בדרגון בול Z קאי, ואת גוהאן הבוגר מדבב קייל הרברט. בפרט כשהיה ילד הוא מדובב על ידי קולין קלינקנברד.

בגרסה העברית דיבבו תובל שפיר ומתן בלו את גוהאן הצעיר, ותומר גלר, אורי הר-לב ועידו מוסרי את גוהאן הבוגר. המדבב אורי הר-לב ממשיך לדבב את גוהאן גם בדיבוב המחודש של דרגון בול סופר וגם יחזור לדבב אותו בדרגון בול Z קאי.

 מאפיינים 

גוהאן הוא חצי סאייני-חצי אנושי, מה שמעניק לו פוטנציאל מיוחד. בניגוד לאביו, אין בו אהבת קרב, והוא מעדיף אורח חיים של ידע. כוחותיו כוללים: תעופה, מהירות-על, שליטה בצ'י, קמהאמהא, וכן צורת ה"אולטימט" וה"ביסט" (בסרט "סופר הירו").

 קישורים חיצוניים 

 דף הדמות באתר Dragon Ball Wiki

 הערות שוליים 

קטגוריה:דמויות דרגון בול
קטגוריה:גיבורי-על